pythainlp/thaigov-v2-corpus-22032023 huggingface dataset:
วันอังคารที่ 21 มิถุนายน 2565
​รมว.เฮ้ง รับลูกนายก ดีลเอกชนรายใหญ่พร้อมรับลูกจ้าง“ดารุมะ”
กระทรวงแรงงาน รุกหารือ 4 เอกชนรายใหญ่ ไมเนอร์ ไทยเบฟ เซ็นทรัล เอ็ม บี ซี แลนด์ เผยพร้อมใจช่วยเหลือ ลูกจ้างร้านซูชิ “ดารุมะ” เตรียมตำแหน่งงานในร้านอาหารและงานอื่น ๆ ร่วม 5 พันอัตรา
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า พล.อ.ประยุทธ์ จันทร์โอชา นายกรัฐมนตรี และพล.อ.ประวิตร วงษ์สุวรรณ รองนายกรัฐมนตรี ซึ่งกำกับดูแลกระทรวงแรงงาน ห่วงใยลูกจ้างบริษัท ดารุมะ ซูชิ จำกัด สั่งการกระทรวงแรงงานเร่งช่วยเหลือให้ลูกจ้างได้รับสิทธิประโยชน์ความคุ้มครองตามกฎหมาย และเร่งหาตำแหน่งงานที่มีความคล้ายคลึงรองรับโดยตนได้มอบหมายกรมการจัดหางานลงพื้นที่หารือร่วมกับสถานประกอบการภาคเอกชนที่มีศักยภาพในการจ้างงานจำนวนมาก อาทิ ไมเนอร์ เซ็นทรัล ไทยเบฟ และเอ็ม บี ซี แลนด์ โดยเน้นตำแหน่งงานที่ลูกจ้างร้านซูชิสามารถทำงานได้ เช่น เชฟอาหารญี่ปุ่น ผู้จัดการร้านอาหาร/ร้านค้า พนักงานร้านอาหาร แคชเชียร์ แม่บ้าน พนักงานพาร์ทไทม์ เป็นต้น
นายสุชาติ กล่าวว่า เบื้องต้นบริษัทเอกชนรายใหญ่ทั้ง 4 แห่ง ตอบรับและได้แจ้งตำแหน่งงานที่มีความต้องการทั้งสิ้น 4,524 อัตรา ดังนี้
1. บริษัท ไมเนอร์ อินเตอร์เนชั่นแนล จำกัด (มหาชน) มีตำแหน่งงานว่าง 2,000 อัตรา ได้แก่ พนักงานครัว 600 อัตรา พนักงานบริการ 900 อัตรา ผู้จัดการร้าน 100 อัตรา ผู้ช่วยผู้จัดการร้าน 200 อัตรา พนักงานขาย 100 อัตรา พนักงานประจำสำนักงานใหญ่ 100 อัตรา
2.บริษัท เซ็นทรัล รีเทล คอร์ปอเรชั่น จำกัด (มหาชน) มีตำแหน่งงานว่างกว่า 1,000 อัตรา ในตำแหน่งพนักงานหน้าร้านกว่า 500 อัตรา พนักงานออฟฟิศกว่า 150 อัตรา และพนักงานบริการร้านอาหารกว่า 100 อัตรา
3.บริษัท ไทยเบฟเวอเรจ จำกัด (มหาชน) มีตำแหน่งงานว่าง 200 อัตรา อาทิ ผู้จัดการร้านอาหาร ผู้จัดการร้านค้า หัวหน้าเชฟ เชฟอาหารญี่ปุ่น เชฟอาหารจีน เชฟเบเกอรี่ บาร์เทนเดอร์ แคชเชียร์ พนักงานบริการ เพื่อทำงานในร้านอาหารเครือไทยเบฟเวอเรจ
4.บริษัท เอ็ม บี ซี แลนด์ จำกัด ภายใต้การบริหารของ OR
ต้องการแรงงานเข้ามาทำงานในสถานประกอบการ จำนวน 1,324 อัตรา เพื่อทำงานในสถานีบริการน้ำมัน ปตท. สถานีบริการก๊าซ NGV. ร้านสะดวกซื้อ 7-Eleven ร้าน Cafe' Amazon ศูนย์บริการ FIT AUTO และร้าน Texas Chicken ในตำแหน่ง พนักงานบริการหน้าลาน (เติมน้ำมัน/ก๊าซ) พนักงานแคชเชียร์ แม่บ้าน ช่างยนต์ พนักงานประจำร้าน พนักงานพาร์ทไทม์ ผู้ช่วยผู้จัดการร้าน ผู้จัดการร้าน/ศูนย์บริการ เป็นต้น
ด้านนายไพโรจน์ โชติกเสถียร อธิบดีกรมการจัดหางาน กล่าวว่า วันนี้ผู้จัดการร้านดารุมะ ซูชิ ได้นำลูกจ้างจำนวน 50 คน มายื่นขอรับเงินประกันการว่างงานที่สำนักงานประกันสังคมกรุงเทพมหานครพื้นที่ 8 สำนักงานจัดหางานกรุงเทพมหานครพื้นที่ 3 จึงมาตั้งโต๊ะรับสมัครงาน เพื่อช่วยเหลือบรรเทาความเดือดร้อน ให้แก่ลูกจ้าง พร้อมแนะนำการใช้บริการสมัครงาน ผ่านเว็บไซต์ “ไทยมีงานทำ.doe.go.th” หรือแอปพลิเคชัน “ไทยมีงานทำ”เพื่อให้ลูกจ้างร้านซูชิทราบช่องทางการสมัครงานเพิ่มขึ้น สามารถเลือกสมัครงานทางออนไลน์ได้โดยไม่ต้องเดินทางซึ่งรวดเร็วและประหยัดค่าใช้จ่ายมากกว่า นอกจากนี้บนแพลตฟอร์ม “ไทยมีงานทำ” ยังให้บริการโดยไม่มีค่าใช้จ่าย สามารถค้นหาข้อมูลตำแหน่งงานที่เหมาะสมกับตัวเองมากที่สุด โดย Matching ตำแหน่งงานตามพื้นที่ และภูมิลำเนา รวมถึงจับคู่ตำแหน่งงานจากความรู้ ความสามารถ และทักษะที่มีอยู่
ทั้งนี้ ประชาชน คนหางานสามารถสอบถามรายละเอียดเพิ่มเติมได้ที่สำนักงานจัดหางานจังหวัดทุกจังหวัด สำนักงานจัดหางานกรุงเทพมหานครพื้นที่ 1 – 10 หรือที่สายด่วนกระทรวงแรงงาน โทร.1506 กด 2 กรมการจัดหางาน หรือสายด่วนกรมการจัดหางาน โทร. 1694
วันพฤหัสบดีที่ 21 กรกฎาคม 2565
​PM pleased the Thai women's volleyball team, even though they did not qualify for the final four teams of VNL 2022.
​PM pleased the Thai women's volleyball team, even though they did not qualify for the final four teams of VNL 2022.
July 15, 2022, Government Spokesperson revealed that Prime Minister and Minister of Defense, Gen. Prayut Chan-o-cha, sent encouragement to the Thai women's national volleyball team, which entered the competition in the quarterfinals with the Türkiye national team, the Top 5 team in the world and the host of the Nations League Women's Volleyball 2022 or VNL 2022 (FIVB Volleyball Women's Nations League 2022) in Ankara on July 14, 2022, despite the Thai team losing 1-3 sets to the Türkiye national team, but the Thai team was able to compete.
The Thai women's national volleyball team performed well throughout the VNL 2022 volleyball tournament, making history by reaching the quarterfinals for the first time. Although they could not qualify for the following four teams in the finals round, the Thai team still had an excellent performance, finishing eighth out of 16 teams. Furthermore, the Thai team's world ranking has risen to 14th from 19th after entering the competition.
"The Prime Minister thanks Thai women's national volleyball team, staffs, coaches, and everyone involved in making Thai brothers and sisters happy throughout the VNL 2022 volleyball tournament." This team has set a new record for the Thai volleyball industry by reaching the final eight teams for the first time and finishing in eighth place. "The Prime Minister and all Thais are very proud, and I'd like to encourage Thai women's volleyball in future competitions," Thanakorn said.
วันพฤหัสบดีที่ 9 มิถุนายน 2565
“ชัยวุฒิ” รมว.ดีอีเอส ร่วมลงนามเอ็มโอยู 12 กระทรวง “บันทึกข้อตกลงยกระดับความร่วมมือ การพัฒนาศักยภาพเด็กไทยในศตวรรษที่ 21” หนุนเป้าหมายสร้างเยาวชนรุ่นใหม่ ติดปีกทักษะและความรู้ พร้อมรับวิถีชีวิตยุค Next Normal
“ชัยวุฒิ” รมว.ดีอีเอส ร่วมลงนามเอ็มโอยู 12 กระทรวง “บันทึกข้อตกลงยกระดับความร่วมมือ การพัฒนาศักยภาพเด็กไทยในศตวรรษที่ 21” หนุนเป้าหมายสร้างเยาวชนรุ่นใหม่ ติดปีกทักษะและความรู้ พร้อมรับวิถีชีวิตยุค Next Normal
วันนี้(9มิ.ย. 65)พลเอกประยุทธ์จันทร์โอชานายกรัฐมนตรีเป็นประธานในพิธี“บันทึกข้อตกลงยกระดับความร่วมมือการพัฒนาศักยภาพเด็กไทยในศตวรรษที่21”ณตึกสันติไมตรีทำเนียบรัฐบาลเพื่อบูรณาการความร่วมมือระหว่าง12กระทรวงในการพัฒนาศักยภาพเด็กไทยเพิ่มทักษะและความรู้พร้อมปรับตัวรับความเปลี่ยนแปลงฝ่ากระแสยุคNext Normal
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)กล่าวว่าบันทึกข้อตกลงยกระดับความร่วมมือนี้มีกำหนดระยะเวลาความร่วมมือระหว่างปี2565 – 2570โดยกระทรวงที่อยู่ภายใต้ความร่วมมือประกอบด้วยกระทรวงสาธารณสุขกระทรวงศึกษาธิการกระทรวงมหาดไทยกระทรวงการท่องเที่ยวและกีฬากระทรวงการพัฒนาสังคมและความมั่นคงของมนุษย์กระทรวงการอุดมศึกษาวิทยาศาสตร์วิจัยและนวัตกรรมกระทรวงเกษตรและสหกรณ์กระทรวงดิจิทัลเพื่อเศรษฐกิจและสังคมกระทรวงทรัพยากรธรรมชาติและสิ่งแวดล้อมกระทรวงยุติธรรมกระทรวงแรงงานและกระทรวงวัฒนธรรม
ทั้งนี้เป็นนโยบายความร่วมมือจากทุกภาคส่วนในการพัฒนาศักยภาพเด็กไทยในศตวรรษที่21อย่างมีคุณภาพตามหลักกลยุทธ์4 Hได้แก่เก่ง(Head)ดี(Heart)มีทักษะ(Hand)และแข็งแรง(Health)ภายใต้การมีส่วนร่วมของครอบครัวและชุมชน(Home)มุ่งเน้นกลุ่มเป้าหมายในระดับเด็กและเยาวชนอายุ6- 25ปีโดยครอบคลุมถึงเด็กกลุ่มเปราะบางและด้อยโอกาส
“หนึ่งในวัตถุประสงค์สำคัญของการทำงานร่วมกันระหว่าง12กระทรวงฯตามบันทึกข้อตกลงฉบับนี้ก็คือเพื่อพัฒนาให้เด็กไทยได้เรียนรู้และได้รับการพัฒนาแบบบูรณาการมีความรู้และทักษะที่จำเป็นในศตวรรษที่21อย่างครอบคลุมและครบวงจรทั้งทักษะคิดวิเคราะห์ตลอดจนการใช้เทคโนโลยีเชื่อมต่อกับวิถีโลกการทำงานรวมถึงส่งเสริมให้ครอบครัวและชุมชนมีความเข้มแข็งและมีความพร้อมในการเข้ามามีส่วนร่วมหรือมีบทบาทในการจัดการเรียนรู้และพัฒนาผู้เรียนที่สอดคล้องกับสถานการณ์ความเปลี่ยนแปลงและเรียนรู้วิถีชีวิตต่อไป(Next Normal)”นายชัยวุฒิกล่าว
นายภุชพงค์โนดไธสงเลขาธิการคณะกรรมการดิจิทัลเพื่อเศรษฐกิจและสังคมแห่งชาติสำนักงานคณะกรรมการดิจิทัลเพื่อเศรษฐกิจและสังคมแห่งขาติ(สดช.)กล่าวว่าขอบเขตบทบาทการทำงานของกระทรวงดิจิทัลฯและหน่วยงานในสังกัดจะมุ่งที่2ภารกิจหลักได้แก่1.พัฒนาศักยภาพสร้างความตระหนักรู้และยกระดับทักษะด้านดิจิทัลให้กับประชาชนทุกภาคส่วนโดยเฉพาะกลุ่มนักเรียนนักศึกษาแรงงานในภาคอุตสาหกรรมรวมถึงผู้สูงวัยและผู้พิการและ2.ส่งเสริมสนับสนุนดำเนินการจัดกิจกรรมกับกลุ่มเด็กวัยเรียนเยาวชนให้คนรุ่นใหม่รู้ทันภัยข่าวปลอม(Anti Fake news)
**************
วันศุกร์ที่ 26 สิงหาคม 2565
ผู้ตรวจดีอีเอส ลงพื้นที่ติดตามความคืบหน้าโครงการขับเคลื่อนเศรษฐกิจดิจิทัล ตามนโยบายสำคัญของกระทรวงฯ ใน จ.ชัยนาท
ผู้ตรวจดีอีเอส ลงพื้นที่ติดตามความคืบหน้าโครงการขับเคลื่อนเศรษฐกิจดิจิทัล ตามนโยบายสำคัญของกระทรวงฯ ใน จ.ชัยนาท
เมื่อวันที่25สิงหาคม2565นางสาวกรรวีสิทธิชีวภาคผู้ตรวจราชการกระทรวงดิจิทัลเพื่อเศรษฐกิจและสังคม ลงพื้นที่จ.ชัยนาทเพื่อตรวจเยี่ยมให้กำลังใจและรับฟังสรุปผลการดำเนินงานสำคัญรวมทั้งปัญหา/อุปสรรคในการดำเนินงานด้านเทคโนโลยีดิจิทัลของรัฐบาลตามนโยบายและแผนงานสำคัญในปี2565อาทิโครงการยกระดับศูนย์การเรียนICTชุมชนสู่ศูนย์ดิจิทัลชุมชนโครงการบริการอินเทอร์เน็ตสาธารณะสู่ชุมชนโครงการเน็ตประชารัฐ/เครือข่ายอาสาสมัครดิจิทัล(อสด.)โครงการจัดทำบัญชีข้อมูลภาครัฐ(GD Catalog)โครงการSmart Cityเป็นต้น
โดยคณะของผู้ตรวจฯรับฟังความคืบหน้าการขับเคลื่อนงานดิจิทัลเพื่อเศรษฐกิจและสังคมในพื้นที่ที่ตอบโจทย์ยุทธศาสตร์จังหวัดและได้ให้ข้อเสนอแนะเกี่ยวกับการทำงานร่วมกันของหน่วยงานในสังกัดทำงานให้เป็นทีมในจังหวัดชัยนาทและขับเคลื่อนโดยคณะทำงานขับเคลื่อนยุทธศาสตร์กระทรวงดิจิทัลเพื่อเศรษฐกิจและสังคมในระดับจังหวัดเพื่อผลสำเร็จที่เป็นรูปธรรมเกิดประโยชน์ต่อประชาชน/ภาคส่วนต่างๆในการนี้ได้ตรวจเยี่ยมสถานีอุตุนิยมวิทยาจังหวัดชัยนาทและตรวจเยี่ยมศูนย์ดิจิทัลจังหวัดชัยนาทศูนย์โรงเรียนชัยนาทพิทยาคม
***************
วันจันทร์ที่ 4 กรกฎาคม 2565
นายก ห่วงใย สั่ง รมว.สุชาติ ช่วยเหลือลูกจ้าง JSL ถูกเลิกจ้างอย่างใกล้ชิด
...
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงความคืบหน้าการให้ความช่วยเหลือลูกจ้างบริษัท JSL ที่ถูกเลิกจ้างว่า ทันทีที่ทราบข่าวท่าน พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และท่าน พล.อ.ประวิตร วงษ์สุวรรณ รองนายกรัฐมนตรี ซึ่งท่านกำกับดูแลกระทรวงแรงงาน ได้มีความห่วงใยลูกจ้างและให้กระทรวงแรงงานเข้าไปดูแลช่วยเหลือให้ลูกจ้างได้รับสิทธิประโยชน์ความคุ้มครองตามกฎหมายอย่างใกล้ชิด ผมได้ขานรับข้อสั่งการดังกล่าว และให้หน่วยงานในสังกัดกระทรวงแรงงานตรวจสอบและเร่งให้ความช่วยเหลือในทันที ซึ่งจากการตรวจสอบของสำนักงานสวัสดิการและคุ้มครองแรงงานกรุงเทพมหานครพื้นที่ 4 พบว่า บริษัท เจ เอส แอล โกลบอล มีเดีย จำกัด มีสำนักงานใหญ่ตั้งอยู่เลขที่ 154 ซอยลาดพร้าว 107 ถนนลาดพร้าว แขวงคลองจั่น เขตบางกะปิ กรุงเทพมหานคร ประกอบกิจการ ประเภทผลิตรายการโทรทัศน์ ปัจจุบันมีพนักงานทั้งหมดประมาณ 130 คน เป็นชาย 70 คน และหญิง 60 คน ซึ่งบริษัทฯ ได้แจ้งเลิกจ้างพนักงาน จำนวน 89 คน เป็นลูกจ้างรายเดือนทั้งหมดให้มีผลการเลิกจ้าง ตั้งแต่วันที่ 1 กรกฎาคมที่ผ่านมา สาเหตุการเลิกจ้างเนื่องจากบริษัทฯ ขาดทุนสะสมมาโดยตลอด และในวันนี้ลูกจ้างได้รวมตัวกันเพื่อมายื่นคำร้องต่อพนักงานตรวจแรงงานตามขั้นตอนของกฎหมาย
ด้าน นางสาวบุปผา เรืองสุด รองปลัดกระทรวงแรงงาน กล่าวว่า ในวันนี้ตนได้รับมอบหมายจาก นายสุชาติ ชมกลิ่น รมว.แรงงาน ให้ลงพื้นที่มาเพื่อชี้แจงทำความเข้าใจประเด็นดังกล่าวเกี่ยวกับสิทธิประโยชน์ต่าง ๆ ให้แก่ลูกจ้างบริษัท JSL ที่มายื่นคำร้องต่อพนักงานตรวจแรงงาน ณ สำนักงานสวัสดิการและคุ้มครองแรงงานกรุงเทพมหานครพื้นที่ 4 ซึ่งหน่วยงานในสังกัดกระทรวงแรงงาน ได้ส่งเจ้าหน้าที่มาชี้แจงอำนวยความสะดวกแก่ลูกจ้าง ได้แก่ กรมสวัสดิการและคุ้มครองแรงงานรับคำร้อง (คร.7) สำนักงานประกันสังคมชี้แจงขั้นตอนการขึ้นทะเบียนขอรับเงินประกันการว่างงาน กรมการจัดหางานมาตั้งโต๊ะรับสมัครงาน โดยมีตำแหน่งงานว่างจากสถานประกอบกิจการต่างๆ ที่มีความใกล้เคียงกับตำแหน่งงานเดิม อาทิ นักโฆษณา นักออกแบบเสื้อผ้า ผู้จัดการฝ่ายการตลาด ผู้จัดการฝ่ายบุคคล พนักงานขับรถ เป็นต้น รวมจำนวน 72 อัตรา นอกจากนี้ ยังมีตำแหน่งงานว่างที่ลูกจ้างสามารถสมัครด้วยตนเองที่เว็บไซต์ไทยมีงานทำ.doe.go.th ซึ่งขณะนี้มีตำแหน่งงาน 161,895 อัตรา ไว้ให้บริการ โดยพนักงานของบริษัท JSL สามารถเลือกสมัครงานทางออนไลน์ได้โดยไม่ต้องเดินทาง ซึ่งรวดเร็วและประหยัดค่าใช้จ่าย และกรมพัฒนาฝีมือแรงงาน แนะนำหลักสูตรฝึกอบรมเพื่อเพิ่มทักษะฝีมือตามความประสงค์ของลูกจ้างเพื่อให้ลูกจ้างได้สมัครงานและบรรเทาความเดือดร้อนในเบื้องต้นด้วย
ทั้งนี้ ในวันพรุ่งนี้ (5 ก.ค.65) เวลา 15.30 น. ลูกจ้างบริษัท JSL จะนัดรวมตัวกันเพื่อไปยื่นหนังสือต่อนายสุชาติ ชมกลิ่น รัฐมนตรีว่าการกระทรวงแรงงาน เพื่อขอความช่วยเหลือติดตามสิทธิประโยชน์ต่างๆ ของลูกจ้างที่กระทรวงแรงงานอีกด้วย
วันเสาร์ที่ 4 กันยายน 2564
โฆษกรัฐบาลฯ มั่นใจพรรคร่วมรัฐบาลทำงานร่วมกันด้วยความเข้าใจและมุ่งมั่นดำเนินมาตรการฟื้นฟูเศรษฐกิจไทยให้กลับคืนมา
โฆษกรัฐบาลฯ มั่นใจพรรคร่วมรัฐบาลทำงานร่วมกันด้วยความเข้าใจและมุ่งมั่นดำเนินมาตรการฟื้นฟูเศรษฐกิจไทยให้กลับคืนมา
วันนี้ (4 กันยายน 64) เวลา 10.30 น. ณ อาคารรัฐสภา ที่ประชุมสภาผู้แทนราษฎร นายธนกร วังบุญคงชนะ โฆษกประจำสำนักนายกรัฐมนตรี เปิดเผยพลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวขอบคุณทุกคะแนนเสียงโหวตไว้วางใจจากสมาชิกสภาผู้แทนราษฎรบางส่วนที่สนับสนุนลงคะแนนโหวตให้และบางคนที่ไม่สนับสนุน การอภิปรายทั่วไปเป็นไปอย่างเรียบร้อย ถือเป็นโอกาสที่ดีที่รัฐบาลได้มีโอกาสชี้แจงและอธิบายหลายประเด็นในที่ประชุม พร้อมมั่นใจพรรคร่วมรัฐบาลมีความเข้มแข็งในการทำงานด้วยกันรับผิดชอบร่วมกันในการแก้ไขปัญหาสถานการณ์โควิด-19 ที่ต้องร่วมกันฟันฝ่าอุปสรรคไปให้ได้ เพื่อให้ประชาชนคนไทยทุกคนกลับมาใช้ชีวิตได้ตามปกติ เพราะหน้าที่หลักของรัฐบาลในขณะนี้คือการดูแลสาธารณสุขของประชาชนและการดำเนินมาตรการฟื้นฟูเศรษฐกิจ
สำหรับผลการลงมติอภิปรายไม่ไว้วางใจรัฐมนตรีเป็นรายบุคคล ตามมาตรา 151 ของรัฐธรรมนูญแห่งราชอาณาจักรไทย พุทธศักราช 2560 สรุปได้ดังนี้
(1) พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ผู้ลงมติ 475 เห็นด้วย 208 ไม่เห็นด้วย 264 และงดออกเสียง 3
(2) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ผู้ลงมติ 476 เห็นด้วย 196 ไม่เห็นด้วย 269 และงดออกเสียง 11
(3) นายสุชาติ ชมกลิ่น รัฐมนตรีว่าการกระทรววแรงงาน ผู้ลงมติ 475 เห็นด้วย 201 ไม่เห็นด้วย 263 งดออกเสียง 10
(4) นายศักดิ์สยาม ชิดชอบ รัฐมนตรีว่าการกระทรวงคมนาคม ผู้ลงมติ 475 เห็นด้วย 195 ไม่เห็นด้วย 269 และงดออกเสียง 10
(5) นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ผู้ลงมติ 478 เห็นด้วย 199 ไม่เห็นด้วย 270 และงดออกเสียง 8
(6) นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม ผู้ลงมติ 478 เห็นด้วย 202 ไม่เห็นด้วย 267 และงดออกเสียง 9
ทั้งนี้ ที่ประชุมสภา ฯ มีมติไว้วางใจนายกรัฐมนตรีและรัฐมนตรี
..............................
วันศุกร์ที่ 10 มิถุนายน 2565
รมว.สุชาติ ส่ง 5 เสือแรงงาน มอบเงินช่วยครอบครัวสาวไทยตกตึกที่โอมาน พร้อมร่วมพิธีสวดศพที่สกลนคร
รมว.สุชาติ ส่ง 5 เสือแรงงาน มอบเงินช่วยครอบครัวสาวไทยตกตึกที่โอมาน พร้อมร่วมพิธีสวดศพที่สกลนคร
นายสุชาติชมกลิ่นรัฐมนตรีว่าการกระทรวงแรงงานเปิดเผยถึงกรณีที่น้องแพรวหรือน.ส.ศุภรัตน์งันลาโสมอายุ30ปีสาวไทยที่ประสบอุบัติเหตุพลัดตกลงมาจากตึกสูง4ชั้นที่เมืองเบลล่าประเทศโอมานเมื่อวันที่27พฤษภาคมที่ผ่านมาและกระทรวงแรงงานได้ให้น.ส.ปาลิดาร่วมคำอัครราชทูตที่ปรึกษาฝ่ายแรงงานประจำสถานเอกอัครราชทูตณกรุงอาบูดาบีช่วยแจ้งประสานไปยังสถานเอกอัครราชทูตณกรุงมัสกัตเพื่อนำร่างของผู้เสียชีวิตกลับมาบ้านตามความประสงค์ของญาติซึ่งเมื่อวันที่8มิถุนายนที่ผ่านมากระทรวงแรงงานได้ให้นายสมชายมรกตศรีวรรณผู้ตรวจราชการกระทรวงแรงงานเดินทางพร้อมเจ้าหน้าที่สำนักประสานความร่วมมือระหว่างประเทศด่านตรวจคนงานสุวรรณภูมิเจ้าหน้าที่ท่าอากาศยานสุวรรณภูมิที่ได้ให้การดูแลอำนวยความสะดวกทั้งเจ้าหน้าที่รวมทั้งมูลนิธิเพชรเกษมที่ได้รับการประสานจากสำนักงานแรงงานจังหวัดสกลนครมารับศพน้องแพรวที่สนามบินสุวรรณภูมินำส่งกลับถึงภูมิลำเนาที่อ.เต่างอยจ.สกลนคร
ต่อมาในช่วงเย็นของวันที่9มิถุนายนที่ผ่านมานายสุชาติชมกลิ่นรมว.แรงงานได้มอบหมายให้หัวหน้าส่วนราชการหน่วยงานในสังกัดกระทรวงแรงงานจังหวัดสกลนครเช่นแรงงานจังหวัดสกลนครจัดหางานจังหวัดพัฒนาฝีมือแรงงานสวัสดิการและคุ้มครองแรงงานจังหวัดและประกันสังคมจังหวัดเข้าร่วมพิธีสวดพระอภิธรรมศพน้องแพรวโดยมีนางจุรีรัตน์เทพอาสน์ผู้ว่าราชการจังหวัดสกลนครเป็นเจ้าภาพสวดพระอภิธรรมพร้อมด้วยนายอำเภอเต่างอยตลอดจนเพื่อบ้านญาติพี่น้องเข้าร่วมด้วยโอกาสนี้รมว.แรงงานได้มอบหมายให้นางณัฐกฤตาดาหาร แรงงานจังหวัดสกลนครพร้อมด้วยหัวหน้าส่วนราชการหน่วยงานในสังกัดกระทรวงแรงงานมอบเงินช่วยเหลือครอบครัวน.ส.ศุภรัตน์จำนวน20,000บาทซึ่งสร้างความซาบซึ้งแก่ครอบครัวและญาติพี่น้องของน้องแพรวเป็นอย่างมากที่รัฐบาลกระทรวงแรงงานกระทรวงการต่างประเทศและหน่วยงานที่เกี่ยวข้องสามารถประสานจนนำศพกลับบ้านได้สำเร็จ
ส่วนความคืบหน้าทางคดีรมว.แรงงานยังได้ให้อัครราชทูตที่ปรึกษาฝ่ายแรงงานประจำสถานเอกอัครราชทูตณกรุงอาบูดาบีประสานการทำงานอย่างใกล้ชิดกับสถานเอกอัครราชทูตณกรุงมัสกัตประเทศโอมานเมื่อเจ้าหน้าที่ตำรวจได้ข้อสรุปแล้วจะรายงานความคืบหน้าให้ทราบต่อไป
+++++++++++++++++++
กองเผยแพร่และประชาสัมพันธ์
10มิถุนายน2565
วันพุธที่ 16 มิถุนายน 2564
บริษัท ขนส่ง จำกัด พร้อมดูแลผู้โดยสารเดินทางในช่วงฤดูฝน
กำชับพนักงานตรวจความพร้อม รถโดยสารก่อนเดินทาง เพิ่มความระมัดระวังในการขับขี่และมาตรการป้องกันการแพร่ระบาดเชื้อไวรัส COVID-19
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จำกัด (บขส.) กระทรวงคมนาคม เปิดเผยว่า ขณะนี้ได้เข้าสู่ฤดูฝนหลายพื้นที่มีฝนตกอย่างต่อเนื่อง ทำให้ถนนลื่นเสี่ยงต่อการเกิดอุบัติเหตุได้ง่าย บขส. จึงได้เพิ่มมาตรการการเดินรถหน้าฝน โดยกำชับไปยังพนักงานประจำรถ บขส. และรถร่วมตรวจเช็กสภาพความพร้อมของรถโดยสารให้พร้อมใช้งาน เช่น สภาพยาง ก้านปัดน้ำฝน ไฟหน้า - หลัง ระบบเบรก เข็มขัดนิรภัย รวมทั้งกำชับให้พนักงานปฏิบัติตามกฎจราจรอย่างเคร่งครัด โดยเฉพาะใช้ความเร็วในการขับรถไม่เกิน 80 - 90 กิโลเมตรต่อชั่วโมง ตามที่กฎหมายกำหนด และเมื่อเจอฝนตก สภาพถนนเปียก เส้นทางที่น้ำท่วมขังให้ใช้ความเร็วลดลง เพิ่มความระมัดระวังในการขับรถให้มากขึ้นแม้จะมีความชำนาญเส้นทางไม่ควรขับขี่โดยประมาท เพื่อให้ผู้โดยสารถึงจุดหมายอย่างปลอดภัย
นอกจากนี้จากการแพร่ระบาดของเชื้อไวรัส COVID-19 ในหลายพื้นที่ ส่งผลกระทบให้มีผู้โดยสารใช้บริการ ประมาณ 20,000 คนต่อวัน จากที่ช่วงก่อนจะมีการระบาดระลอกที่ 3 มีผู้ใช้บริการอยู่ที่ 50,000 - 60,000 คนต่อวัน ทำให้ขณะนี้ บขส. เดินรถไม่ถึง 10% โดยมีเส้นทางดังนี้
1. เส้นทางภาคเหนือ เปิดให้บริการ 7 เส้นทาง คือ กรุงเทพฯ - เชียงใหม่ กรุงเทพฯ - ทุ่งช้าง กรุงเทพฯ - อุตรดิตถ์ กรุงเทพฯ - แม่สอด กรุงเทพฯ - แม่สาย กรุงเทพฯ - หล่มเก่า และกรุงเทพฯ - คลองลาน
2. เส้นทางภาคตะวันออกเฉียงเหนือและภาคตะวันออก เปิดให้บริการ 10 เส้นทาง คือ กรุงเทพฯ - หนองบัวลำภู กรุงเทพฯ - นครพนม กรุงเทพฯ - เลย - เชียงคาน กรุงเทพฯ - สุรินทร์ กรุงเทพฯ - บุรีรัมย์ กรุงเทพฯ - อุบลราชธานี กรุงเทพฯ - มุกดาหาร กรุงเทพฯ - รัตนบุรี กรุงเทพฯ - ตราด และกรุงเทพฯ - สระบุรี
3. เส้นทางภาคใต้ เปิดให้บริการ 12 เส้นทาง คือ กรุงเทพฯ - ยะลา กรุงเทพฯ - สุไหงโกลก กรุงเทพฯ - สงขลา กรุงเทพฯ - หาดใหญ่ - สงขลา กรุงเทพฯ - ตรัง กรุงเทพฯ - นครศรีธรรมราช - ปากพนัง หมอชิต 2 - หาดใหญ่ หมอชิต 2 - ตรัง - สตูล หมอชิต 2 - กระบี่ หมอชิต 2 - พังงา - โคกกลอย หมอชิต 2 - เกาะสมุย และหมอชิต 2 - ตะกั่วป่า - โคกกลอย เป็นต้น
กรรมการผู้จัดการใหญ่ บขส. กล่าวเพิ่มเติมว่า เพื่ออำนวยความสะดวกและลดความแออัด  ในการเข้าใช้สถานีขนส่ง สามารถจองตั๋วเดินทางล่วงหน้าได้ผ่าน website บขส. https://tcl99web.transport.co.th/Home ร้าน 7-Eleven เคาน์เตอร์เซอวิสทุกสาขา หรือตัวแทนจำหน่ายตั๋วของ บขส. สอบถามข้อมูลการเดินทางเพิ่มเติม ได้ที่ Call Center1490 เรียก บขส. ตลอด 24 ชั่วโมง
อย่างไรก็ดีในการใช้บริการรถโดยสารสาธารณะขอความร่วมมือผู้ใช้บริการปฏิบัติตามมาตรการสาธารณสุข D-M-H-T-T-A อาทิ เว้นระยะระหว่างกัน หลีกเลี่ยงการสัมผัสกับผู้อื่น สวมหน้ากากผ้าหรือหน้ากากอนามัยตลอดเวลา ล้างมือบ่อย ๆ ลงทะเบียนผ่านแอปพลิเคชันไทยชนะ กรณีไม่สามารถใช้แอปพลิเคชันได้ สามารถกรอกข้อมูลตามแบบฟอร์มที่กรมการขนส่งทางบกกำหนด และหากไปในพื้นที่เสี่ยงหรือสัมผัสใกล้ชิดกับบุคคลในกลุ่มเสี่ยง ขอให้ใช้มาตรการกักตนเอง (Self-quarantine) อย่างเคร่งครัด เพื่อลดการแพร่ระบาดของเชื้อไวรัส COVID-19
วันจันทร์ที่ 10 มกราคม 2565
พม. จับมือภาคีเครือข่ายจังหวัดพิษณุโลก เตรียมจัดงาน 14 ก.พ. ปีน ปั่น ปลูก ผูกรักไร้พรมแดน
พม. จับมือภาคีเครือข่ายจังหวัดพิษณุโลก เตรียมจัดงาน 14 ก.พ. ปีน ปั่น ปลูก ผูกรักไร้พรมแดน
วันนี้ (7 ม.ค. 65) เวลา 15.00 น. นางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์ ในฐานะโฆษกกระทรวงการพัฒนาสังคมและความมั่นคงของมนุษย์ เปิดเผยว่า ตามที่นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ได้รับมอบหมายจากพลเอกประยุทธ์ จันทร์โอชา นายกรัฐมนตรี ให้พัฒนาพื้นที่ 3 จังหวัด ได้แก่ พิษณุโลก ยโสธร และอำนาจเจริญ ในการแก้ไขปัญหาความเดือดร้อนประชาชน ยกระดับคุณภาพชีวิตความเป็นอยู่ของประชาชน และเสริมสร้างศักยภาพในการพัฒนาประเทศ ตามหลักเศรษฐกิจพอเพียงและชีวิตวิถีใหม่ ตามแนวคิด “ขับเคลื่อนไทยไปด้วยกัน” ทั้งนี้ รมว.พม. จึงมีนโยบายพัฒนาจังหวัดพิษณุโลก โดยขับเคลื่อนพื้นที่ตำบลบ้านมุง อำเภอเนินมะปราง จังหวัดพิษณุโลก ซึ่งเป็นพื้นที่ที่มีศักยภาพในการท่องเที่ยว มีทุนทางทรัพยากรธรรมชาติ ทั้งถ้ำ หน้าผา ภูเขาหินปูนที่สวยงามและมีธรรมชาติที่อุดมสมบูรณ์ สามารถพัฒนาให้เป็นแหล่งท่องเที่ยวที่สำคัญของจังหวัด และเพื่อส่งเสริมอาชีพ ช่วยเหลือประชาชนในพื้นที่ให้มีรายได้เพิ่มขึ้น เกิดการพัฒนาอาชีพและเศรษฐกิจฐานราก ที่ส่งเสริมให้กลุ่มเด็ก เยาวชน ผู้สูงอายุ ครอบครัว และองค์กรต่าง ๆ ในชุมชน ได้รับการพัฒนาเศรษฐกิจระดับชุมชนและท้องถิ่นให้มีความเข้มแข็ง
นางสาวแรมรุ้ง กล่าวว่า ทั้งนี้ จึงได้เตรียมจัดกิจกรรม “ปีน ปั่น ปลูกป่านันทนาการภูผาหินบ้านมุง” พื้นที่ตำบลบ้านมุง อำเภอเนินมะปราง จังหวัดพิษณุโลกในวันที่ 14 กุมภาพันธ์ 2565 โดยจะมีกิจกรรมย่อย ดังนี้ 1) จดทะเบียนสมรส ที่พื้นที่ปีนหน้าผา 2) กิจกรรมการแข่งขันปั่นจักรยาน ในพื้นที่ตำบลบ้านมุง และ 3) การปลูกต้นไม้ ซึ่งไม่เคยจัดที่ไหนมาก่อน โดยการขับเคลื่อนงานดังกล่าวกระทรวง พม.ได้บูรณาการร่วมกับหลายหน่วยงานและหลายภาคส่วน ซึ่งการจัดปีนหน้าผาบ้านมุงเป็นเรื่องที่ยาก เพราะว่าพื้นที่ยังไม่ได้รับอนุญาตจากกรมป่าไม้ ซึ่งกระทรวง พม. โดยตน ได้หารือกับกรมป่าไม้ และกรมป่าไม้ได้ออกประกาศ “ประกาศกรมป่าไม้ เรื่อง กำหนดให้บริเวณพื้นที่ป่าสงวนแห่งชาติ ป่าลุ่มน้ำวังทองฝั่งซ้าย ในท้องที่ตำบลเนินมะปราง และตำบลบ้านมุง อำเภอเนินมะปราง จังหวัดพิษณุโลก เป็นป่านันทนาการ” ประกาศเมื่อวันที่ 20 กันยายน 2564 ซึ่งถือว่าเป็นการปลดล๊อคให้ผาหินบ้านมุง เป็นสถานที่ท่องเที่ยงเชิงธรรมชาติ ซึ่งมีทีมงานเจาะหน้าผาบ้านมุง นำโดยนายไกรศักดิ์ บุญทิพย์ จากสมาคมปีนหน้าผาแห่งประเทศไทย และมีนายสุธี สมมาตย์ ซึ่งเป็นหนึ่งในทีมงานกู้ภัยหมูป่าที่ถ้ำหลวง จังหวัดเชียงราย ได้มาร่วมเจาะผาในครั้งนี้ด้วย
นางสาวแรมรุ้ง กล่าวเพิ่มเติ่มว่า ขณะที่จังหวัดพิษณุโลก ได้จัดประชุมคณะทำงานขับเคลื่อนกิจกรรมปีน ปั่น ปลูก ป่านันทนาการภูผาหินบ้านมุง พื้นที่ตำบลบ้านมุง อำเภอเนินมะปราง จังหวัดพิษณุโลก ครั้งที่ 1/2565 โดยมีนายรณชัย จิตรวิเศษ ผู้ว่าราชการจังหวัดพิษณุโลก เป็นประธานการประชุม พร้อมด้วยนางสาวอรนุช ชัยชาญ พัฒนาสังคมและความมั่นคงของมนุษย์จังหวัดพิษณุโลก และหน่วยงานที่เกี่ยวข้องเข้าร่วมประชุม เมื่อวันที่ 4 มกราคม 2565 ซึ่งสำนักงานพัฒนาสังคมและความมั่นคงของมนุษย์จังหวัดพิษณุโลกได้รับมอบหมายให้ดำเนินการจัดกิจกรรมจดทะเบียนสมรสบริเวณจุดปีนหน้าผาและกิจกรรมการแข่งขันปั่นจักรยาน และสำนักงานการท่องเที่ยวและกีฬาจังหวัดพิษณุโลกได้รับมอบหมายให้ดำเนินการจัดทำเส้นทางปีนหน้าผา โดยการประชุมดังกล่าวได้มีการรายงานความก้าวหน้าการดำเนินงานต่อที่ประชุมว่า ขณะนี้ได้จัดทำโครงการเสนอต่อกลุ่มงานยุทธศาสตร์และข้อมูลเพื่อการพัฒนาจังหวัดพิษณุโลกเรียบร้อยแล้ว
วันพฤหัสบดีที่ 16 มิถุนายน 2565
เขตสุขภาพที่ 8 ต่อยอด “หมอพร้อม” พัฒนาระบบบริการผู้พิการเบ็ดเสร็จ “นาวังโมเดล”
ผู้ช่วยรัฐมนตรีประจำกระทรวงสาธารณสุข ชื่นชมโรงพยาบาลนาวังเฉลิมพระเกียรติ  80 พรรษา จ.หนองบัวลำภู และ เขตสุขภาพที่ 8 ต่อยอดแพลตฟอร์ม “หมอพร้อม” พัฒนาระบบบริการผู้พิการเบ็ดเสร็จ “นาวังโมเดล”
ผู้ช่วยรัฐมนตรีประจำกระทรวงสาธารณสุข ชื่นชมโรงพยาบาลนาวังเฉลิมพระเกียรติ 80 พรรษา จ.หนองบัวลำภูและ เขตสุขภาพที่ 8 ต่อยอดแพลตฟอร์ม “หมอพร้อม” พัฒนาระบบบริการผู้พิการเบ็ดเสร็จ “นาวังโมเดล” โดยร่วมกับหน่วยราชการที่เกี่ยวข้อง เชื่อมต่อฐานข้อมูลทางอิเลกทรอนิกส์ในการออกใบรับรองแพทย์ การออกบัตรผู้พิการ และขอรับเบี้ยยังชีพ เพื่ออำนวยความสะดวก และลดภาระให้กับผู้พิการในการเดินทางไปติดต่อราชการ
นพ.โสภณ เมฆธน ผู้ช่วยรัฐมนตรีประจำกระทรวงสาธารณสุข กล่าวภายหลังตรวจเยี่ยมและติดตามการต่อยอดพัฒนาระบบหมอพร้อมของ โรงพยาบาลนาวังเฉลิมพระเกียรติ 80 พรรษา จ.หนองบัวลำภู ว่า ในช่วงวิกฤติโควิด 19กระทรวงสาธารณสุขได้พัฒนาระบบDigital Health Platform “หมอพร้อม” ขึ้นเพื่อเป็นฐานข้อมูลรายงานการฉีดวัคซีนและผลการตรวจATK ประชาชน ซึ่งได้เชื่อมโยงกับสถานพยาบาล ร้านขายยา และคลินิกจำนวนมาก และมีข้อมูลประชาชนอยู่ในระบบประมาณ 31 ล้านคน ขณะนี้ได้เข้าสู่ช่วงหลังการระบาด กระทรวงสาธารณสุขโดยเขตสุขภาพที่ 8และ โรงพยาบาลนาวังเฉลิมพระเกียรติ 80 พรรษา ได้ต่อยอดระบบหมอพร้อมให้เกิดประโยชน์แก่ประชาชน ในการพัฒนาระบบบริการคนพิการเบ็ดเสร็จ “นาวังโมเดล” ภายใต้แผนการพัฒนาคุณภาพชีวิตผู้พิการ จากข้อมูลผู้พิการในประเทศไทย 66 ล้านคน มีผู้พิการจำนวน 2 ล้านคน มีผู้สูงอายุร่วมกับพิการ 1 ล้านคน ในจำนวนนี้ 39% อยู่ในภาคอีสานซึ่งเป็นสัดส่วนที่มากที่สุด โดยเขตสุขภาพที่ 8 ซึ่งเป็นภาคอีสานตอนบน มีผู้พิการประมาณ 187,000 คน เฉพาะในจังหวัดหนองบัวลำภู มีผู้พิการจำนวน 10% ของทั้งเขตสุขภาพ และยังพบว่าผู้พิการในพื้นที่ห่างไกลยังไม่สามารถเข้าถึงบริการและได้รับสิทธิ์ยังไม่ทั่วถึงทำให้ขาดโอกาสในการได้รับสวัสดิการขั้นพื้นฐานตาม พ.ร.บ.ส่งเสริมและพัฒนาคุณภาพชีวิตคนพิการ พ.ศ. 2550 ฉบับแก้ไขเพิ่มเติม พ.ศ. 2556
จึงได้พัฒนาระบบ “หมอพร้อม” โดยร่วมมือกับ สำนักงานสาธารณสุขจังหวัดหนองบัวลำภู สำนักงานพัฒนาสังคมและความมั่นคงของมนุษย์ องค์การบริหารส่วนจังหวัด เทศบาลหนองบัวลำภู และองค์การบริหารส่วนตำบล เชื่อมต่อฐานข้อมูลทางอิเลกทรอนิกส์ ในการออกใบรับรองแพทย์ การออกบัตรผู้พิการ และขอรับเบี้ยยังชีพ ได้อย่างรวดเร็ว ซึ่งเดิมต้องใช้เวลา 3 ถึง 5 วัน และต้องเดินทางไปติดต่อราชการ 3 หน่วยงานในการตรวจประเมิน โดยออกบัตรรับรองความพิการที่โรงพยาบาล ขึ้นทะเบียนคนพิการโดยพัฒนาสังคมจังหวัดและความมั่นคงของมนุษย์ และยื่นเอกสารเพื่อขึ้นทะเบียนขอรับเบี้ยยังชีพคนพิการที่องค์กรปกครองส่วนท้องถิ่น โดยระบบบริการผู้พิการเบ็ดเสร็จ “นาวังโมเดล”ได้เริ่มให้บริการผู้พิการ ที่โรงพยาบาลนาวังเฉลิมพระเกียรติ 80 พรรษาวันที่ 15 มิถุนายน 2565 ขึ้นทะเบียนผู้พิการในระบบแล้ว 23 ราย ซึ่งจะขยายผลไปยังหน่วยบริการอื่นๆ ในเขตสุขภาพที่ 8 และครอบคลุมทั้งประเทศต่อไป
“ขอชื่นชมเขตสุขภาพที่ 8 และโรงพยาบาลนาวังเฉลิมพระเกียรติ 80 พรรษาที่ใช้ระบบหมอพร้อมให้เกิดประโยชน์ และผู้ที่มีส่วนร่วมทุกภาคส่วน ในการนำเทคโนโลยีมาใช้พัฒนาคุณภาพชีวิต เป็นระบบบริการของภาครัฐที่ทันสมัย ส่งผลให้ประชาชนมีคุณภาพชีวิตที่ดี ช่วยอำนวยความสะดวก และลดภาระให้กับผู้พิการในการเดินทางไปติดต่อราชการ”นพ.โสภณกล่าว
******************************* 16 มิถุนายน 2565
วันพุธที่ 9 มีนาคม 2565
โฆษกรัฐบาลเผย "นายกฯ" ห่วงใยหญิงตั้งครรภ์ ผู้สูงอายุ ดูแลตัวเองอย่างเคร่งครัดเป็นกิจวัตร
โฆษกรัฐบาลเผย "นายกฯ" ห่วงใยหญิงตั้งครรภ์ ผู้สูงอายุ ดูแลตัวเองอย่างเคร่งครัดเป็นกิจวัตร พร้อมกำชับส่วนราชการ รพ. และหน่วยงานท้องถิ่น และประชาชน ช่วยกันกำจัดขยะติดเชื้อที่ถูกวิธี ป้องกันการแพร่กระจายของเชื้อโรค
วันนี้ (9 มี.ค. 65) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า นายกรัฐมนตรีมีความห่วงใยสถานการณ์การระบาดของโรคโควิด 19 โดยเฉพาะในกลุ่มผู้สูงอายุ กลุ่มหญิงตั้งครรภ์และหญิงหลังคลอด 6 สัปดาห์ ขอความร่วมมือเฝ้าระวังกันอย่างเข้มข้น เพื่อลดอัตราการติดเชื้อและเสียชีวิตให้น้อยลงด้วยการฉีดวัคซีน เพื่อสร้างความปลอดภัย จากข้อมูลพบว่า แนวโน้มการติดเชื้อของกลุ่มหญิงตั้งครรภ์ และหญิงหลังคลอด 6 สัปดาห์ มีแนวโน้มที่เริ่มสูงขึ้น สอดคล้องกับการระบาดระลอกใหม่ของสายพันธุ์โอมิครอน โดยข้อมูล 4 สัปดาห์ย้อนหลัง ตั้งแต่สัปดาห์ที่ 6 - 12 กุมภาพันธ์ 2565 พบการติดเชื้อของหญิงกลุ่มนี้รายสัปดาห์ที่ 59 คน 71 คน 157 คน และ 224 คน ตามลำดับ นอกจากนี้ นายกรัฐมนตรียังกำชับหน่วยงานที่เกี่ยวข้อง และท้องถิ่น เช่น องค์กรปกครองส่วนท้องถิ่น หรือโรงพยาบาลส่งเสริมสุขภาพตำบล เร่งบริหารกำจัดขยะติดเชื้อที่ถูกวิธี เพื่อป้องกันการแพร่กระจายเชื้อโควิด-19 ซึ่งจากรายงานพบมีผู้ทิ้งชุดตรวจ ATK แบบที่ใช้แล้วลงถังขยะทั่วไป โดยไม่มีการผูกมัดถุงขยะให้มิดชิดหรือเขียนป้ายบอกเตือน ซึ่งทำให้เกิดการแพร่เชื้อตามจุดทิ้งขยะต่าง ๆ ถือเป็นขยะติดเชื้อ จึงขอความร่วมมือประชาชนกำจัดอุปกรณ์และเครื่องตรวจคัดกรองโควิด-19 อย่างถูกวิธี เพราะทุกคนมีส่วนร่วมกันควบคุมการแพร่ระบาดโควิด-19 และสร้างพื้นที่ปลอดภัย โดยเริ่มที่ตนเอง
สถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ รวม 22,073 ราย จำแนกเป็น ผู้ป่วยจากในประเทศ 21,981 ราย ผู้ป่วยมาจากต่างประเทศ 92 ราย ผู้ป่วยสะสม 865,438 ราย (ตั้งแต่ 1 มกราคม 2565) หายป่วยกลับบ้าน 675,356 ราย หายป่วยสะสม 865,438 ราย (ตั้งแต่ 1 มกราคม 2565) ผู้ป่วยกำลังรักษา 221,585 ราย เสียชีวิต 69 ราย ขณะที่รายงานภาพรวมการฉีดวัคซีนโควิด-19 สรุปจำนวนผู้ที่ได้รับได้รับวัคซีนสะสม ตั้งแต่ 28 ก.พ. 2564 – 8 มี.ค. 2565 (18.16 น.) รวมฉีดสะสมอยู่ที่ 125,236,540 โดส เข็มที่ 1 ฉีดสะสม 54,053,730 โดส เข็มที่ 2 ฉีดสะสม 49,887,135 โดส เข็มที่ 3 ฉีดสะสม 19,499,193 โดส เข็มที่ 4 ฉีดสะสม 1,796,482 โดส
................................
วันอังคารที่ 12 กรกฎาคม 2565
๑๓ กรกฎาคม วันคล้ายวันประสูติ พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ
#ทรงพระเจริญ ควรมิควรแล้วแต่จะโปรดเกล้าโปรดกระหม่อม ข้าพระพุทธเจ้า ข้าราชการ พนักงานราชการ และลูกจ้าง กระทรวงกลาโหม
วันอังคารที่ 5 เมษายน 2565
ครม.อนุมัติจัดสรรอัตราข้าราชการตั้งใหม่ เพื่อนำไปกำหนดเป็นอัตรากำลังแทนให้แก่ส่วนราชการที่ส่งข้าราชการไปปฏิบัติหน้าที่ในศูนย์อำนวยการรักษาผลประโยชน์ของชาติทางทะเล (ศรชล.)
ครม.อนุมัติจัดสรรอัตราข้าราชการตั้งใหม่ เพื่อนำไปกำหนดเป็นอัตรากำลังแทนให้แก่ส่วนราชการที่ส่งข้าราชการไปปฏิบัติหน้าที่ในศูนย์อำนวยการรักษาผลประโยชน์ของชาติทางทะเล (ศรชล.) รวม 855 อัตรา งบประมาณด้านบุคลากรเพิ่มขึ้น 407.94 ล้านบาทต่อปี
วันที่5 เมษายน 2565 น.ส.ไตรศุลีไตรสรณกุล รองโฆษกประจำสำนักนายกรัฐมนตรีกล่าวว่า คณะรัฐมนตรี (ครม.) อนุมัติจัดสรรอัตราข้าราชการตั้งใหม่ เพื่อนำไปกำหนดเป็นอัตรากำลังแทนให้แก่ส่วนราชการที่ส่งข้าราชการไปปฏิบัติหน้าที่ในศูนย์อำนวยการรักษาผลประโยชน์ของชาติทางทะเล(ศรชล.) สำนักนายกรัฐมนตรี รวม 203 อัตรา ได้แก่ กรมเจ้าท่า 45 อัตรา, กรมทรัพยากรทางทะเลและชายฝั่ง 45 อัตรา, กรมประมง 45 อัตรา, กรมศุลกากร 45 อัตรา และกรมสวัสดิการและคุ้มครองแรงงาน 23 อัตรา ซึ่งทั้ง 5 หน่วยงาน จะมีงบประมาณค่าใช้จ่ายด้านบุคลากรสำหรับอัตราข้าราชการตั้งใหม่รวม 90.53 ล้านบาทต่อปี โดยกำหนดเงื่อนไขไม่ให้นำตำแหน่งดังกล่าวไปใช้ในภารกิจอื่น และไม่ใช้เพื่อเลื่อนระดับตำแหน่งหรือปรับปรุงการกำหนดตำแหน่งเป็นระดับสูงขึ้น รวมทั้งไม่ให้นำไปใช้สำหรับการบริหารทรัพยากรบุคคลในลักษณะเดียวกันกับกรอบอัตรากำลังปกติของส่วนราชการ
นอกจากนี้ครม.ยังอนุมัติจัดสรรอัตราข้าราชการทหารตั้งใหม่ เพื่อนำไปกำหนดเป็นอัตรากำลังแทนให้แก่กองทัพเรือ ที่ส่งข้าราชการทหารไปปฏิบัติหน้าที่ในศรชล. รวม 652 อัตรา โดยจะมีงบประมาณค่าใช้จ่ายด้านบุคคลสำหรับข้าราชการตั้งใหม่ของกองทัพเรือจำนวน 317.40 ล้านบาทต่อปี ซึ่งเมื่อรวมทั้งหมด 6 หน่วยงานจะมีอัตราข้าราชการตั้งใหม่เพื่อนำไปกำหนดเป็นอัตรากำลังแทนให้แก่ส่วนราชการจำนวน 855 อัตรา และงบประมาณด้านบุคลากรเพิ่มขึ้นรวม 407.94 ล้านบาทต่อปี
สำหรับศรชล.นั้น จัดตั้งขึ้นตามมาตรา 17 ของพระราชบัญญัติการรักษาผลประโยชน์ของชาติทางทะเล พ.ศ. 2562 มีฐานะเป็นส่วนราชการรูปแบบเฉพาะในสังกัดสำนักนายกรัฐมนตรี ภายใต้การบังคับบัญชาของนายกรัฐมนตรี มีภารกิจและขอบเขตความรับผิดชอบเกี่ยวกับการรักษาผลประโยชน์ของชาติทางทะเล มีลักษณะโครงสร้างแบบผสมผสานและการทำงานแบบเครือข่าย(Networking) ร่วมกับหน่วยงานที่เกี่ยวข้อง เน้นการบริหารงานแบบบูรณาการที่มีเป้าหมายการดำเนินการร่วมกันทั้งในเชิงภารกิจและเชิงพื้นที่ โดยกำหนดให้หน่วยงานของรัฐจัดส่งเจ้าหน้าที่ไปปฏิบัติหน้าที่ในศรชล.ตามที่ผู้อำนวยการศรชล.ร้องขอ ระยะเวลาหมุนเวียนคราวละ 1-2 ปี
วันอังคารที่ 8 มีนาคม 2565
PM emphasizes importance of open data for transparency of public administration
PM emphasizes importance of open data for transparency of public administration
March 5, 2022, at 1330hrs, at Pullman King Power Hotel Bangkok, Prime Minister and Defense Minister Gen. Prayut Chan-o-cha delivered a keynote address via a videoconference on occasion of the International Open Data Day 2022. Government Spokesperson Thanakorn Wangboonkongchana disclosed gist of the meeting as follows:
The Prime Minister expressed pleasure to be part of the International Open Data Day 2022. Realizing the cruciality of technology advancement and an increase of data information, the Thai Government has laid the foundation for Big Data development and data integration system to ensure access of all sectors to data, and utilization of the data for tangible development in various dimensions. This also encourages public participation to crosscheck the Government’s administration to ensure transparency. The Open Data Hackathon 2022 is also launched today to promote data management capacity enhancement and exchange of knowledge on the public sector’s open data.
The Prime Minister was confident that the event would foster collaboration in the development of an updated, connected and transparent open database, leading to the digitalization of public administration for national stability, prosperity, and sustainability.
The International Open Data Day 2022 is organized by Digital Government Development Agency (Public Organization) under the theme: “Unlock data to Innovation for A better Life” with an aim to present the benefits of open public data disclosure for public welfare and safety.
วันจันทร์ที่ 21 มีนาคม 2565
รมว.เฮ้ง ขานรับนโยบาย‘ลุงป้อม’ส่ง ที่ปรึกษา เปิดเวทีระดมทุกภาคส่วนจัดทำแผนบริหารกองทุนฯ ต่างด้าว มุ่งภารกิจป้องกันค้ามนุษย์ยกไทยสู่เทียร์ 2
...
เมื่อวันที่ 21 มีนาคม 2565 นายสุชาติ ชมกลิ่น รัฐมนตรีว่าการกระทรวงแรงงาน มอบหมายให้ นางธิวัลรัตน์ อังกินันทน์ ที่ปรึกษารัฐมนตรีว่าการกระทรวงแรงงาน เป็นประธานกล่าวเปิดโครงการจัดทำแผนปฏิบัติการระยะยาว (พ.ศ. 2566 - 2570) และแผนปฏิบัติการประจำปีบัญชี 2566 กองทุนเพื่อการบริหารจัดการการทำงานของคนต่างด้าว ณ โรงแรม เดอะ รีเจ้นท์ ชะอำ บีช รีสอร์ท อำเภอชะอำ จังหวัดเพชรบุรี โดยมี นางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง) นายสันติ นันตสุวรรณ รองอธิบดีกรมการจัดหางาน พร้อมด้วยผู้แทนจากหลายหน่วยงาน ได้แก่ กรมการจัดหางาน กองอำนวยการรักษาความมั่นคงภายในราชอาณาจักร กองทัพเรือ กองทัพบกสำนักงานตำรวจแห่งชาติ สำนักงานตรวจคนเข้าเมือง กรุงเทพมหานคร กรมสวัสดิการและคุ้มครองแรงงาน และหัวหน้าส่วนราชการหน่วยงานในสังกัดกระทรวงแรงงานจังหวัดเพชรบุรี เข้าร่วมด้วย
นางธิวัลรัตน์ กล่าวว่า รัฐบาลภายใต้การนำของ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กระทรวงแรงงานภายใต้การกำกับดูแลของ พล.อ.ประวิตร วงษ์สุวรรณ รองนายกรัฐมนตรี ได้ให้ความสำคัญกับการยกระดับการป้องกันและแก้ไขปัญหาการค้ามนุษย์ สู่ของประเทศไทยไปสู่ Tier 2 เพื่อให้การคุ้มครองแรงงานเป็นไปตามมาตรฐานสากลและองค์การแรงงานระหว่างประเทศ ในวันนี้ตนจึงได้รับมอบหมายจากท่านสุชาติ ชมกลิ่น รมว.แรงงาน ให้มาเปิดโครงการดังกล่าว เนื่องจากการดำเนินการและการบริหารจัดการกองทุนฯ ต้องดำเนินการภายใต้พระราชบัญญัติการบริหารทุนหมุนเวียน พ.ศ.2558 และประกาศคณะกรรมการนโยบายการบริหารทุนหมุนเวียน เรื่องหลักเกณฑ์ วิธีการ เงื่อนไขและการรายงานผลการประเมินการดำเนินงานทุนหมุนเวียน พ.ศ.2559 กำหนดให้กรมบัญชีกลางดำเนินการให้หน่วยงานของรัฐจัดทำบันทึกข้อตกลงการประเมินผลการดำเนินงานทุนหมุนเวียน เพื่อกำหนดตัวชี้วัด การประเมินผลการดำเนินงานในแต่ละปีบัญชี โดยประเด็นย่อยที่ใช้ในการพิจารณากำหนดให้ มีการจัดทำ ทบทวนแผนยุทธศาสตร์ แผนปฏิบัติการดิจิทัล แผนการบริหารทรัพยากรบุคคล และแผนปฏิบัติการประจำปี ดังนั้น ในการดำเนินการบริหารจัดการกองทุนฯ แผนยุทธศาสตร์และแผนปฏิบัติการ จึงเป็นเครื่องมือสำคัญที่จะทำให้ผู้บริหาร บุคลากร และหน่วยงานที่ขอรับการสนับสนุนเงินจากกองทุนฯ มีเป้าหมายในการดำเนินงานเป็นไปในทิศทางเดียวกัน มุ่งสู่ความสำเร็จของกองทุนฯ ตามตัวชี้วัดที่กำหนดไว้อย่างมีประสิทธิภาพและประสิทธิผล รวมทั้งภาครัฐ ภาคเอกชน ภาคประชาชน ได้รับประโยชน์จากการบริหารจัดการกองทุนฯ นำไปสู่ความมั่นคง มั่งคั่งและยั่งยืน
“การประชุมหารือในครั้งนี้ จัดขึ้นเพื่อให้ทุกภาคส่วนที่เกี่ยวข้องได้มีโอกาสร่วมกันทบทวนและจัดทำแผนบริหารกองทุนฯ ต่างด้าว สอดคล้องกับวัตถุประสงค์ บทบาท ภารกิจของกองทุนฯ ซึ่งเป็นเครื่องมือและกลไกในการขับเคลื่อนโครงการของหน่วยงานที่ได้รับสนับสนุนเงินจากกองทุนฯ ให้สามารถปฏิบัติงานได้อย่างบรรลุวัตถุประสงค์และมีประสิทธิภาพ ที่สำคัญสอดรับกับนโยบายของรัฐบาลในการดำเนินการป้องกันและแก้ไขปัญหาการค้ามนุษย์ เพื่อยกระดับประเทศไทยไปสู่ Tier 2 ต่อไป” นางธิวัลรัตน์ กล่าว
วันอังคารที่ 21 ธันวาคม 2564
อย. อนุมัติวัคซีนไฟเซอร์ในกลุ่มเด็ก 5 – 11 ปีแล้ว
.....
วันนี้ (20 ธ.ค.) สำนักงานคณะกรรมการอาหารและยา (อย.) ได้อนุมัติการใช้วัคซีนโคเมอร์เนตี (COMIRNATY VACCINE) ของ บ.ไฟเซอร์ จำกัด สำหรับกลุ่มเด็กอายุ 5 - 11 ปี เพื่อป้องกันโรคโควิด-19 แล้ว หลังก่อนหน้านี้อนุญาตให้ใช้วัคซีนสำหรับกระตุ้นภูมิในเด็กที่มีอายุ 12 ปีขึ้นไป
.
การฉีดวัคซีนโควิด-19 ในเด็กอายุ 5 - 11 ปี จะใช้ปริมาณวัคซีน 1 ใน 3 (10 ไมโครกรัม) ของเด็กอายุ 12 ปีขึ้นไป โดยจะฉีดเข้ากล้ามเนื้อจำนวน 2 เข็ม ห่างกัน 21 วัน ซึ่ง “ไฟเซอร์” นับเป็นวัคซีนโควิด-19 ตัวแรกที่ทาง อย. อนุมัติให้ใช้ในกลุ่มเด็กอายุดังกล่าว
#ไทยคู่ฟ้า#ร่วมต้านโควิด19
-------------------
วันศุกร์ที่ 20 พฤษภาคม 2565
มท.1 เผย “นายก” ห่วง ปชช. สัญจรทางบกและน้ำช่วงฤดูฝน สั่งการจนท.เตรียมพร้อม 24 ชม.
มท.1 เผย “นายก” ห่วง ปชช. สัญจรทางบกและน้ำช่วงฤดูฝน สั่งการจนท.เตรียมพร้อม 24 ชม.
วันนี้ (20 พ.ค. 65) พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ในฐานะผู้บัญชาการป้องกันและบรรเทาสาธารณภัยแห่งชาติ เปิดเผยว่า พลเอก ประยุทธ์ จันทร์โอชา นายกรัฐมนตรี มีความห่วงใยในความปลอดภัยของพี่น้องประชาชนจากสถานการณ์อุทกภัย ในช่วงฤดูฝน ปี 2565 โดยเฉพาะอย่างยิ่งในด้านการคมนาคมสัญจร ทั้งทางบก และทางน้ำ พร้อมทั้งได้สั่งการให้บูรณาการทุกหน่วยงานเตรียมความพร้อมรับสถานการณ์และเมื่อเกิดอุทกภัยให้เร่งช่วยเหลือเพื่อบรรเทาความเดือดร้อนของประชาชนโดยเร็ว
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวว่า ได้สั่งการให้ผู้ว่าราชการจังหวัดในฐานะผู้อำนวยการกองอำนวยการป้องกันและบรรเทาสาธารณภัยจังหวัดมอบหมายให้กองอำนวยการป้องกันและบรรเทาสาธารณภัยทุกระดับ เตรียมความพร้อมกำลังเจ้าหน้าที่ เครื่องจักรกลสาธารณภัย ให้พร้อมช่วยเหลือประชาชนตามแผนเผชิญเหตุอุทกภัย ทั้งการกำจัดวัชพืช จัดเก็บขยะตามเส้นทางน้ำ การพร่องน้ำในแหล่งน้ำ การเร่งระบายน้ำ/การเปิดทางน้ำออกจากพื้นที่ชุมชนที่ประสบปัญหาน้ำท่วม และการระบายน้ำส่งน้ำไปกักเก็บในแหล่งน้ำที่มีปริมาณน้ำน้อย พร้อมทั้งกำชับให้ตรวจสอบ ปรับปรุง กำหนดมาตรการแก้ไขปัญหา/โครงการที่ส่งผลกระทบต่อปัญหาการระบายน้ำในช่วงที่มีฝนตกหนัก โดยจัดเจ้าหน้าที่อำนวยความสะดวกการจราจร ติดตั้งป้าย/สัญญาณจราจรให้ชัดเจน เพื่อแจ้งเตือนประชาชนใช้ความระมัดระวังหรือหลีกเลี้ยงเส้นทางดังกล่าว และประชาสัมพันธ์แผนที่เส้นทางน้ำของอำเภอ และจังหวัด ควบคู่ไปกับการสร้างความเข้าใจกับประชาชนถึงแผนการบริหารจัดการน้ำในระดับพื้นที่ ทั้งนี้ เมื่อมีประกาศแจ้งเตือนสถานการณ์คลื่นลมแรงในทะเล ให้ประสานการปฏิบัติกับหน่วยงานของกรมเจ้าท่า กองทัพเรือ ตำรวจน้ำในพื้นที่ นำเรือเข้าที่กำบัง และห้ามเดินเรือช่วงที่มีคลื่นลมแรงโดยเด็ดขาด หากพบว่ามีเรือขนาดเล็กอยู่ในพื้นที่นอกชายฝั่งที่อาจจะเป็นอันตรายให้เร่งนำเรือดังกล่าวกลับเข้าฝั่งเพื่อให้เกิดความปลอดภัย และสำหรับในด้านการฟื้นฟู เมื่อสถานการณ์อุทกภัยในพื้นที่คลี่คลาย ให้เร่งสำรวจผลกระทบ ความเสียหายในด้านต่าง ๆ ตลอดจนให้ความช่วยเหลือ เยียวยา ตามกฎหมาย ระเบียบ และหลักเกณฑ์ที่เกี่ยวข้องโดยเร็ว
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวเพิ่มเติมว่า กระทรวงมหาดไทยมีความห่วงใยพี่น้องประชาชนทุกภูมิภาคของประเทศในช่วงฤดูฝนนี้ โดยให้ความสำคัญกับความปลอดภัยของพี่น้องประชาชนทุกคน ทุกครัวเรือน ไม่ให้ได้รับอันตรายจากสถานการณ์ฯ และเร่งบรรเทาความเดือดร้อนเพื่อลดผลกระทบจากสถานการณ์ โดยเฉพาะพื้นที่เฝ้าระวังสถานการณ์น้ำท่วมฉับพลัน น้ำป่าไหลหลาก น้ำท่วมขัง และคลื่นลมแรง ระหว่างวันที่ 20-25 พฤษภาคม 2565 ทั้งนี้ พี่น้องประชาชนสามารถแจ้งเหตุหรือขอรับความช่วยเหลือผ่านสายด่วนสาธารณภัย หมายเลขโทรศัพท์ 1784 ตลอด 24 ชั่วโมง หรือ Line Official Account “ปภ.รับแจ้งเหตุ 1784” และนายอำเภอ ปลัดอำเภอ กำนัน ผู้ใหญ่บ้าน เพื่อให้เจ้าหน้าที่เข้าให้ความช่วยเหลืออย่างทันท่วงที
วันพฤหัสบดีที่ 18 พฤศจิกายน 2564
โฆษกรัฐบาลเผย นายกฯ เร่งรัดความคืบหน้า โครงการรถไฟฟ้ารางเดี่ยว “โมโนเรลสายสีเทา” สนับสนุนการลงทุนรัฐ-เอกชน (PPP) เพื่อเชื่อมโยงเส้นทางขนส่งสาธารณะให้ครอบคลุม พัฒนาคุณภาพชีวิตประชาชน
โฆษกรัฐบาลเผย นายกฯ เร่งรัดความคืบหน้า โครงการรถไฟฟ้ารางเดี่ยว “โมโนเรลสายสีเทา” สนับสนุนการลงทุนรัฐ-เอกชน (PPP) เพื่อเชื่อมโยงเส้นทางขนส่งสาธารณะให้ครอบคลุม พัฒนาคุณภาพชีวิตประชาชน
นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบความคืบหน้าการดำเนินโครงการรถไฟฟ้ารางเดี่ยว “โมโนเรลสายสีเทา” (Monorail) ซึ่งได้ข้อสรุปการดำเนินโครงการในช่วงแรกแล้ว โครงการรถไฟฟ้ารางเดี่ยว โมโนเรลสายสีเทาจะใช้ช่วงสถานี วัชรพล-ทองหล่อ เป็นเส้นทางนำร่องในช่วงแรก ระยะทางรวม 16.3 กม. วงเงินการก่อสร้าง 27,500 ล้านบาท มีสถานีทั้งหมด 15 สถานี ใช้ระยะเวลาในการเดินทางไป–กลับ ประมาณ 62 นาที คาดว่าจะสามารถรองรับผู้โดยสารได้ประมาณ 8,000 – 30,000 คน/ชั่วโมง/ทิศทาง ใช้ระบบควบคุมการเดินรถอัตโนมัติ (Automatic Train Control: ATC) และมีระบบการเก็บค่าโดยสารอัตโนมัติ (Automatic Fare Collection System) ทั้งนี้ เส้นทางการเดินรถไฟมีทั้งสิ้น 3 ระยะ ได้แก่ ระยะที่ 1 ช่วงวัชรพล–ทองหล่อ ระยะที่ 2 ช่วงพระโขนง–พระราม 3 และระยะที่ 3 ช่วงพระราม 3 – ท่าพระ รวมระยะทางประมาณ 40 กม. ซึ่งคาดว่าทั้งหมด 3 ระยะนี้จะเปิดให้บริการได้ในปี 2573
นายธนกร กล่าวว่า ทั้งนี้ โครงการรถไฟฟ้ารางเดี่ยว หรือ โมโนเรล เป็นการดำเนินงานตามแผนพัฒนาโครงการในรูปแบบการร่วมลงทุนระหว่างภาครัฐ (PPP) สอดคล้องตาม พ.ร.บ.การร่วมลงทุนระหว่างรัฐและเอกชน พ.ศ. 2562 มีการศึกษาวิเคราะห์ เพื่อแลกเปลี่ยนข้อคิดเห็น ข้อเสนอแนะร่วมกันทั้งจากภาครัฐและภาคเอกชน รวมทั้งจัดทำรายงานการวิเคราะห์ผลกระทบสิ่งแวดล้อม (EIA) ถือเป็นการเปิดโอกาสให้ภาคเอกชนร่วมลงทุนพัฒนาโครงสร้างพื้นฐานกับภาครัฐได้อย่างยั่งยืนและครอบคลุมในระยะยาว สามารถสร้างความเชื่อมั่นให้ทุกภาคส่วนได้ผ่านระบบขนส่งสาธารณะซึ่งเป็นสาธารณูปโภคพื้นฐานภายในประเทศ และต่อยอดไปสู่การเชื่อมโยงระบบขนส่งในภูมิภาค
“นายกรัฐมนตรีรับทราบการดำเนินการ ติดตาม และสั่งการเร่งรัดเพื่อพัฒนาโครงการดังกล่าว ซึ่งถือเป็นประเด็นที่นายกรัฐมนตรีให้ความสำคัญ โดยเฉพาะการพัฒนาโครงสร้างพื้นฐานด้านเส้นทางคมนาคม เป็นการยกระดับมาตรฐานอุตสาหกรรมขนส่งทางรางอย่างเป็นระบบให้สอดคล้องกับโครงการขนส่งสาธารณะในรูปแบบอื่น ๆ เพื่อให้เชื่อมโยงเป็นโครงข่ายเดียวกัน นอกจากจะส่งผลต่อการพัฒนาเมือง และพัฒนาพื้นที่ตามแนวเส้นทางสถานี พัฒนาคุณภาพชีวิตประชาชนแล้ว ยังช่วยสร้างงาน สร้างอาชีพให้แก่ประชาชน ยกระดับมาตรฐานการดำรงชีวิตของคนไทย ซึ่งทุกประเด็นความเจริญที่จะส่งผลถึงประชาชนเป็นสิ่งที่นายกรัฐมนตรีให้ความสำคัญที่สุด” นายธนกรฯ กล่าว
วันพุธที่ 15 กันยายน 2564
กทท. เปิดเผยผลการดำเนินงานรอบ 9 เดือน ปีงบประมาณ 2564 ตู้ผ่านท่าขยายตัวสูงขึ้นต่อเนื่อง
...
เรือโท กมลศักดิ์ พรหมประยูร ผู้อำนวยการการท่าเรือแห่งประเทศไทย เปิดเผยถึงผลการดำเนินงานของการท่าเรือแห่งประเทศไทย (กทท.) ในการให้บริการเรือ สินค้า และตู้สินค้าผ่านท่าเรือกรุงเทพ (ทกท.) ท่าเรือแหลมฉบัง (ทลฉ.) ท่าเรือพาณิชย์เชียงแสน (ทชส.) ท่าเรือเชียงของ (ทชข.) และท่าเรือระนอง (ทรน.)ในช่วงระยะเวลา 9 เดือน ประจำปีงบประมาณ 2564 (ตุลาคม 2563 - มิถุนายน 2564) โดยเปรียบเทียบกับช่วงเดียวกันของปีก่อน สรุปดังนี้
ทกท. เรือเทียบท่า 3,020 เที่ยว เพิ่มขึ้น 3.17% สินค้าผ่านท่า 16.199 ล้านตัน ลดลง 0.07% ตู้สินค้าผ่านท่า 1.098 ล้าน ที.อี.ยู. เพิ่มขึ้น 1.43%
ทลฉ. เรือเทียบท่า 7,167 เที่ยว ลดลง 6.26% สินค้าผ่านท่า 66.812 ล้านตัน เพิ่มขึ้น 2.26% ตู้สินค้าผ่านท่า 6.204 ล้าน ที.อี.ยู. เพิ่มขึ้น 6.94%
ทชส. เรือเทียบท่า 1,777 เที่ยว ลดลง 16.29% สินค้าผ่านท่า 76,230 ตัน ลดลง 45.09% ตู้สินค้าผ่านท่า 4,269 ที.อี.ยู. ลดลง 36.49%
ทชข. เรือเทียบท่า 4 เที่ยว ลดลง 97.24% สินค้าผ่านท่า 24 ตัน ลดลง 99.06%
ทรน.เรือเทียบท่า 183 เที่ยว ลดลง 7.10% สินค้าผ่านท่า 94,707 ตัน เพิ่มขึ้น 20.17% ตู้สินค้าผ่านท่า 3,044 ตู้ เพิ่มขึ้น 18.26%
ผลการดำเนินงานของ กทท. ในรอบ 9 เดือน (ตุลาคม 2563 - มิถุนายน 2564) มีเรือเทียบท่าที่ ทกท. และ ทลฉ. รวม 10,187 เที่ยว ลดลง 3.65% สินค้าผ่านท่า 83.011 ล้านตัน เพิ่มขึ้น 1.79% และตู้สินค้าผ่านท่า 7.301 ล้าน ที.อี.ยู. เพิ่มขึ้น 6.079% คิดเป็นกำไรสุทธิ 4,849 ล้านบาท กล่าวโดยสรุป คือ ผลการดำเนินงานของ กทท. มีทิศทางการฟื้นตัวดีขึ้นตามลำดับ โดยเฉพาะด้านการดำเนินงานให้บริการสินค้าและตู้สินค้าผ่านท่ามีอัตราสูงขึ้นเมื่อเทียบกับช่วงเดียวกันในปีที่ผ่านมาในขณะที่การให้บริการเที่ยวเรือลดลง เป็นผลมาจากขนาดเรือที่เข้าเทียบท่ามีขนาดใหญ่ขึ้นหรือมีการขนตู้สินค้าต่อลำเพิ่มมากขึ้น ทั้งนี้ การเติบโตของตู้สินค้าผ่านท่าที่ปรับตัวดีขึ้นเกิดจากอัตราการส่งออกของไทยที่เติบโตอย่างต่อเนื่อง โดยมีปัจจัยสนับสนุนที่สำคัญ อาทิ สถานการณ์เศรษฐกิจของประเทศคู่ค้าหลักสำคัญของไทยที่เริ่มฟื้นตัว ทั้งสหรัฐอเมริกา สหภาพยุโรป และสาธารณรัฐประชาชนจีน โดยเฉพาะเศรษฐกิจของสหรัฐอเมริกาที่ฟื้นตัวอย่างต่อเนื่อง ช่วยให้การจ้างงานเติบโตอยู่ในระดับที่น่าพอใจ ขณะที่การผ่อนคลายมาตรการล็อกดาวน์ในสหภาพยุโรปส่งผลให้ภาคงานบริการฟื้นตัวมากขึ้น
วันศุกร์ที่ 3 ธันวาคม 2564
รองปลัดวรวรรณฯ เป็นประธานเปิดโครงการแลกเปลี่ยนเรียนรู้ MOI KM Sharing Day ประจำปีงบประมาณ 2565
นางวรวรรณ ชิตอรุณ รองปลัดกระทรวงอุตสาหกรรม เป็นประธานเปิดโครงการแลกเปลี่ยนเรียนรู้ MOI KM Sharing Day
รองปลัดวรวรรณฯ เป็นประธานเปิดโครงการแลกเปลี่ยนเรียนรู้ MOI KM Sharing Day ประจำปีงบประมาณ 2565
วันนี้ (3 ธันวาคม 2564) นางวรวรรณ ชิตอรุณ รองปลัดกระทรวงอุตสาหกรรม เป็นประธานเปิดโครงการแลกเปลี่ยนเรียนรู้ MOI KM Sharing Day ซึ่งเป็นกิจกรรมที่สำนักงานปลัดกระทรวงอุตสาหกรรมจัดทำขึ้น เพื่อส่งเสริมให้บุคลากรของกระทรวงอุตสาหกรรมได้รับความรู้และวิทยาการใหม่ๆ รวมถึงได้มีโอกาสแลกเปลี่ยนความรู้และประสบการณ์ในการทำงานร่วมกัน ก่อให้เกิดแนวทางการดำเนินงานที่เป็น Best Practices เพื่อพัฒนาสู่องค์กรแห่งการเรียนรู้ต่อไป โดยในปีงบประมาณ 2565 ได้กำหนดจัดกิจกรรม จำนวน 12 ครั้ง สำหรับการจัดกิจกรรมครั้งนี้ เป็นการจัดกิจกรรมครั้งที่ 1 นำเสนอความรู้ เรื่อง การจัดซื้อจัดจ้างอย่างไรไม่ให้เกิดข้อผิดพลาด โดยได้รับเกียรติจากผู้แทนกองกลางและกองกฎหมาย สำนักงานปลัดกระทรวงอุตสาหกรรม เป็นผู้ถ่ายทอดความรู้ ณ ห้องประชุมชุณหะวัณ ชั้น 3 สำนักงานปลัดกระทรวงอุตสาหกรรม และผ่านระบบ Zoom Meeting.
วันพุธที่ 8 มิถุนายน 2565
รมว.สุชาติ เยือนนครเจนีวา สมาพันธรัฐสวิส นำทัพผู้แทนไตรภาคีร่วมประชุมใหญ่ ILC สมัยที่ 110
...
เมื่อวันที่ 8 มิถุนายน 2565 นายสุชาติ ชมกลิ่น รัฐมนตรีว่าการกระทรวงแรงงานพร้อมด้วย นายสุรชัย ชัยตระกูลทอง ผู้ช่วยรัฐมนตรีประจำกระทรวงแรงงาน พล.ต.ต.นันทชาติ ศุภมงคล ประจำสำนักเลขาธิการนายกรัฐมนตรี ปฏิบัติหน้าที่ประจำกระทรวงแรงงาน นายบุญชอบ สุทธมนัสวงษ์ ปลัดกระทรวงแรงงาน พร้อมด้วยผู้บริหารระดับสูงกระทรวงแรงงาน ผู้แทนฝ่ายรัฐบาล รวมทั้งผู้แทนฝ่ายนายจ้าง และผู้แทนฝ่ายลูกจ้าง ได้เดินทางเยือนนครเจนีวา สมาพันธรัฐสวิส ระหว่างวันที่ 7 – 13 มิถุนายน 2565 เพื่อเข้าร่วมการประชุมประจำปีองค์การแรงงานระหว่างประเทศ (International Labour Conference: ILC) สมัยที่ 110 ในรูปแบบผสมผสาน (Hybrid) ตามที่ประเทศไทยได้เข้าร่วมเป็นสมาชิกก่อตั้งองค์การฯ ตั้งแต่ พ.ศ. 2462 (ค.ศ. 1919) โดยในการประชุมในครั้งนี้รัฐมนตรีว่าการกระทรวงแรงงาน มีวาระเข้าพบนายกาย ไรเดอร์ (Mr. Guy Ryder) ผู้อำนวยการใหญ่ไอแอลโอ เพื่อหารือข้อราชการด้านแรงงานพร้อมกล่าวถ้อยแถลงต่อที่ประชุมใหญ่ในวันที่ 9 มิถุนายนนี้ด้วย
นายสุชาติ กล่าวว่า สาระสำคัญของการประชุม ILC สมัยที่ 110 ในครั้งนี้ว่า การประชุมมีระเบียบวาระประจำ ได้แก่ การรายงานของผู้อำนวยการใหญ่ไอแอลโอ และรายงานของประธานคณะประศาสน์การ แผนงาน งบประมาณ และรายงานการอนุวัติการอนุสัญญาและข้อแนะ ระเบียบวาระจร ได้แก่ การกำหนดมาตรฐานการฝึกงาน การอภิปรายหมุนเวียน เป้าหมายเชิงยุทธศาสตร์การจ้างงาน การอภิปรายทั่วไป งานที่มีคุณค่าและเศรษฐกิจสังคมสมานฉันท์ การบรรจุประเด็นสภาพการทพะงานที่ปลอดภัยและมีสุขอนามัยที่ดีในกรอบหลักการและสิทธิขั้นพื้นฐานในการทำงาน และการแก้ไขประมวลข้อปฏิบัติของอนุสัญญา MLC
นอกจากนี้ ยังมีการกล่าวถ้อยแถลงของผู้แทนไตรภาคี กิจกรรม World of Work Summit การรับรองมติที่ประชุมคณะกรรมการ และข้อสรุป รวมถึงการลงคะแนนเสียง โดยกิจกรรมทั้งหมดที่เกิดขึ้นในการประชุมครั้งนี้ จะนำไปสู่การกำหนดมาตรฐานแรงงานระหว่างประเทศ ซึ่งประกอบด้วย อนุสัญญา ข้อเสนอแนะ และพิธีสาร ปัจจุบันมีอนุสัญญาทั้งสิ้น 190 ฉบับ พิธีสาร 6 ฉบับ และข้อแนะ 206 ฉบับ
ทั้งนี้ นอกจากการประชุมองค์การแรงงานระหว่างประเทศ (ILC) สมัยที่ 110 ในครั้งนี้แล้ว รัฐมนตรีว่าการกระทรวงแรงงานและคณะ จะได้หารือข้อราชการด้านแรงงานกับเอกอัครราชทูต ผู้แทนถาวรไทยประจำสหประชาชาติ ณ นครเจนีวา เยี่ยมเยียนพบปะให้กำลังใจคนงานไทยที่ทำงานในสวิตเซอร์แลนด์ ซึ่งจะเป็นประโยชน์ต่อความร่วมมือด้านแรงงาน เพื่อให้แรงงานได้รับสิทธิประโยชน์ความคุ้มครองตามหลักสิทธิมนุษยชนสอดคล้องกับมาตรฐานขององค์การแรงงานระหว่างประเทศอีกด้วย
วันอาทิตย์ที่ 3 เมษายน 2565
เอาจริง! รัฐบาลเดินหน้าจับกุมผู้ที่เปิดบัญชีธนาคารแล้วนำไปใช้ในการกระทำผิดผ่านทางออนไลน์
.....
เอาจริง! รัฐบาลเดินหน้าจับกุมผู้ที่เปิดบัญชีธนาคารแล้วนำไปใช้ในการกระทำผิดผ่านทางออนไลน์ (บัญชีม้า) เเก้ปัญหาแก๊ง Call center ต่อเนื่อง
.
หากประชาชนพบเห็นการกระทำผิด แจ้งเหตุหรือเบาะแสได้ที่ สายด่วน 191, 1441, 1599 หรือ 081 866 3000 ตลอด 24 ชม.
#ไทยคู่ฟ้า#ร่วมต้านโควิด19
-------------------
วันอังคารที่ 8 มีนาคม 2565
ครม. เห็นชอบขยายระยะเวลามาตรการยกเว้นอาการขาเข้าสินค้าที่มีความจำเป็นเนื่องจากสถานการณ์การแพร่ระบาดของโรคโควิด 19  ให้มีผลบังคับตั้งแต่วันที่ 1 เม.ย.-30 ก.ย. 2565
ครม. เห็นชอบขยายระยะเวลามาตรการยกเว้นอาการขาเข้าสินค้าที่มีความจำเป็นเนื่องจากสถานการณ์การแพร่ระบาดของโรคโควิด 19  ให้มีผลบังคับตั้งแต่วันที่ 1 เม.ย.-30 ก.ย. 2565
น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ที่ประชุมคณะรัฐมนตรี (ครม.) วันที่ 8 มี.ค.2565 ได้เห็นชอบในหลักการร่างประกาศกระทรวงการคลังรวม 3 ฉบับ ซึ่งเป็นการขยายระยะเวลามาตรการยกเว้นอากรขาเข้าสินค้าที่มีความจำเป็นเนื่องจากสถานการณ์การแร่ระบาดของโรคติดเชื้อไวรัสโคโรนา 2019 หรือ โควิด19 โดยให้มีผลบังคับตั้งแต่วันที่ 1 เม.ย.-30 ก.ย. 2565
สำหรับร่างประกาศกระทรวงการคลังทั้ง 3 ฉบับ ประกอบด้วย ร่างประกาศกระทรวงการคลัง เรื่อง การยกเว้นอากรศุลกากรสำหรับของที่นำเข้ามาเพื่อใช้รักษา วินิจฉัย หรือป้องกันโรคติดเชื้อไวรัสโคโรนา 2019 (ฉบับที่...) ซึ่งมีสาระสำคัญเป็นการขยายระยะเวลาการยกเว้นอากรศุลการสำหรับของที่ใช้รักษา วินิจฉัย หรือป้องกันโรคโควิด 19
ฉบับที่2 ร่างประกาศกระทรวงการคลัง เรื่อง การลดอัตรากรและยกเว้นอากรศุลกากรตามมาตรา 12 แห่งพระราชกำหนดพิกัดอัตราศุลการ พ.ศ.2530 (ฉบับที่...) ซึ่งมีสาระสำคัญเป็นการขยายระยะเวลาการยกเว้นอากรศุลกากรสำหรับสินค้าหน้ากากชนิดที่ใช้ในห้องผ่าตัด หน้ากากกรองฝุ่น หมอกควัน หรือสารพิษ บรรดาที่อุปกรณ์เพื่อป้องกันภัยและหน้ากากกรองเชื้อโรค หน้ากากทางการแพทย์นอกจากหน้ากากชนิดที่ใช้ในห้องผ่าตัด
ฉบับที่3 ร่างประกาศกระทรวงการคลัง เรื่อง การยกเว้นอากรศุลกากรสำหรับของที่นำเข้ามาเพื่อผลิตเป็นหน้ากาก (ฉบับที่...) ซึ่งมีสาระสำคัญเป็นการขยายระยะเวลาการยกเว้นอาการศุลกากร สำหรับของที่นำเข้ามาใช้ผลิตเป็นหน้ากากชนิดที่ใช้ในห้องผ่าตัด หน้ากากกรองเชื้อโรค หน้ากากทางการแพทย์นอกจากหน้ากากชนิดที่ใช้ในห้องผ่าตัดและหน้ากากกรองฝุ่น หมอกควัน หรือสารพิษ บรรดาที่เป็นอุปกรณ์เพื่อความปลอดภัย
------------------------
วันศุกร์ที่ 11 กุมภาพันธ์ 2565
โฆษกรัฐบาล เผย “นายก ฯ”  ห่วงใยประชาชนเตรียมมาตรการรองรับเทศกาลในสัปดาห์หน้า “วันวาเลนไทน์” และ “วันมาฆบูชา” กำชับ ศบค. ติดตามใกล้ชิด
โฆษกรัฐบาล เผย “นายก ฯ”  ห่วงใยประชาชนเตรียมมาตรการรองรับเทศกาลในสัปดาห์หน้า “วันวาเลนไทน์” และ “วันมาฆบูชา” กำชับ ศบค. ติดตามใกล้ชิด  ผู้ติดเชื้อวันนี้เพิ่ม 15,242 ราย และเสียชีวิต 23 ราย
วันนี้ (11 ก.พ. 65) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ห่วงใยประชาชนภายใต้สถานการณ์การแพร่ระบาดของโรคติดเชื้อไวรัสโคโรนา 2019 (COVID - 19) ที่ยังมีผู้ติดเชื้อเพิ่มสูง ตามที่กระทรวงสาธารณสุขได้มีการประเมินก่อนล่วงหน้า ซึ่งในวันนี้ นายกรัฐมนตรีในฐานะผู้อำนวยการศูนย์บริหารสถานการณ์โควิด-19 จะเป็นประธานการประชุม ศบค. เพื่อเตรียมมาตรการรองรับเทศกาลในสัปดาห์หน้า “วันวาเลนไทน์” และ “วันมาฆบูชา” เน้นการควบคุมการแพร่ระบาดในชุมชน และภายในครอบครัวอย่างเคร่งครัด และเร่งฉีดวัคซีนบูสเตอร์ เข็ม 3 เข็ม 4 ในกลุ่มเป้าหมาย 608 และเด็กเล็ก
สำหรับสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ในประเทศไทยวันนี้ (11 กุมภาพันธ์ 2565) พบผู้ติดเชื้อเพิ่ม 15,242 ราย จำแนกเป็น ผู้ป่วยจากในประเทศ 15,060 ราย ผู้ป่วยมาจากต่างประเทศ 182 ราย ทำให้ผู้ป่วยสะสมอยู่ที่ 337,680 ราย (ตั้งแต่ 1 มกราคม 2565) ขณะที่หายป่วยกลับบ้านแล้ว 8,955 รายรวมหายป่วยสะสม 258,841 ราย (ตั้งแต่ 1 มกราคม 2565) โดยมีผู้ป่วยกำลังรักษา 111,393 ราย และเสียชีวิต 23 ราย
นายธนกร ยังกล่าวว่า นายกรัฐมนตรียังได้สั่งการให้ส่วนราชการหาทางบรรเทาความเดือดร้อนและลดภาระของประชาชนอย่างต่อเนื่องให้สอดคล้องกับสถานการณ์ที่เกิดขึ้นในปัจจุบันและอยู่ในช่วงของการฟื้นฟูเศรษฐกิจของประเทศ กรมการปกครองได้ยกเว้นค่าธรรมเนียมเกี่ยวกับการทะเบียนราษฎรและบัตรประจำตัวประชาชน อาทิ การขอคัดสำเนา หรือคัดและรับรองสำเนารายการทะเบียน การขอคัดสำเนา หรือคัดและรับรองสำเนารายการข้อมูลทะเบียนประวัติราษฎร ในพื้นที่ควบคุม พื้นที่เฝ้าระวังสูง และพื้นที่นำร่องด้านการท่องเที่ยว เป็นพื้นที่ที่ประกาศภัยที่เกิดโรคติดเชื้อไวรัสโคโรนา 2019 ที่ได้รับการยกเว้นค่าธรรมเนียมดังกล่าวจนถึงวันที่ 30 มิถุนายน 2565
-------------
กลุ่มประชาสัมพันธ์และเผยแพร่ สำนักโฆษก